

**Predstavništvo Evropske komisije v Sloveniji** vabi nakonferenco

**"EU danes – je čas za tesnejšo integracijo?",**

ki jo v sredo, **4. maja 2016,** (8.45–13.00) na **Pravni fakulteti v Ljubljani** (Zlata dvorana)

organizira v sodelovanju sSlovensko tiskovno agencijo**.**

Na konferenci bodo **ugledni predstavniki gospodarstva, politike, državnih institucij in civilne sfere** razpravljali o Poročilu petih predsednikov za dokončanje ekonomske in monetarne unije\* ter predstavili pogled Slovenije na predlagane ukrepe. Slednji so tesno povezani tako z dodatno arhitekturo evrskega območja kot z vprašanjem poglabljanja integracije na splošno.

Uvodnemu nagovoru **predsednika RS Boruta Pahorja** bosta sledilidve **vsebinski razpravi**. V prvi bodo udeleženci govorili o tem, na katere korake k poglabljanju ekonomske in monetarne integracije smo pripravljeni, tudi v trenutnem kontekstu izzivov, s katerimi se sooča EU. V drugi razpravi pa bodo govorci predstavili svoje poglede na to, kako doseči večjo demokratično legitimnost in politično odgovornost glede nadaljnje integracije.

Konferenca se bo zaključila **z razpravo na politični ravni** o tem, kakšen je pogled predstavnikov slovenskih institucij na ključne korake in izzive poglabljanja ekonomske in monetarne unije. Na sklepni razpravi bodo sodelovali:

**Dušan Mramor**, minister za finance RS**,**

**Mejra Festić**, namestnica guvernerja Banke Slovenije**,**

**Boštjan Vasle**, direktor Urada za makroekonomske analize in razvoj,

**Helena Kamnar,** svetovalka predsednika RS za ekonomsko in socialno politiko,

**Pawel Swieboda,** namestnik vodjeEvropskega središča za politično strategijo (EPSC).

**RSVP**: **Udeležba na konferenci je brezplačna,** vendar je obvezna **elektronska prijava do 2. maja 2016** na spletni strani [pek.sta.si](http://pek.sta.si/)

Vse udeležence obveščamo, da morajo zaradi udeležbe predsednika Republike Slovenije na dogodku zasesti svoje sedeže najkasneje ob 8.55.